"Mi Grossvater isch Chäshändler gsi am Sandrain usse... Dert bin i gebore und bis öppe 5-jährig dört gwohnt. D'Mame (138) het du, nachdäm dr Grossvater gstorben isch, s'Bureau gfüert vo de beide Brüeder  Ernst (140) und Hermann (143) und het die Arbeit jahrelang gfüert. I ha dert o no, i dem Bureau mit dene höche Pult, Fakture gschriebe für Rudolf Zingg's Söhne, het de d'Firma gheisse. Dört isch dr grossmächtig Chäschäller gsi. A däm Hus won i gebore bi a dr Dorngass 8, dört hei si ihri Bureaux gha. Es isch e bescheidene Chäshandel gsi, In- und Usland, mit Frankriich und Dütschland hei si viel verchert gha.